2.pielikums

Balvu novada Domes

2018.gada 8.marta

lēmumam „[Par apbūves tiesības piešķiršanu biedrībai „Austrumvilki” Balvos, Balvu novadā](http://www.balvi.lv/lv/pasvaldiba/normativie-akti-un-attistibas-planosanas-dokumenti/balvu-novada-domes-lemumi/lemumi-2018/559-25-01-2018-protokols-nr-1/16654-53-par-apbuves-tiesibas-pieskirsanu-vas-celu-satiksmes-drosibas-direkcija-berzpils-pagasta-balvu-novada)”

(protokols Nr.3, 16.§)

**LĪGUMS Nr.\_\_\_**

**(par apbūves tiesības piešķiršanu)**

|  |  |
| --- | --- |
| Balvos | 2018.gada \_\_\_.\_\_\_\_\_\_\_\_ |

***Balvu novada pašvaldība***, reģistrācijas Nr.90009115622, juridiskā adrese – Bērzpils iela 1A, Balvi, Balvu novads, LV – 4501, ko uz likuma “Par pašvaldībām” un Balvu novada pašvaldības nolikuma pamata pārstāv tās \_\_\_\_\_\_\_\_\_\_\_\_\_\_\_\_\_, (turpmāk tekstā – Īpašnieks)**,** no vienas puses, un biedrībai „Austrumvilki”, reģistrācijas Nr.50008122761, juridiskā adrese Partizānu iela 47, Balvi, Balvu nov., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā – Apbūves tiesīgais), no otras puses, abas kopā turpmāk tekstā sauktas – Puses vai katra atsevišķi – Puse, pamatojoties uz 2018.gada \_\_. \_\_\_\_\_\_\_\_\_\_ Balvu novada Domes lēmumu “\_\_\_\_\_\_\_\_\_\_\_\_\_\_\_\_\_\_\_\_\_\_” (sēdes protokols Nr.\_\_. \_\_.§), noslēdz šādu līgumu, turpmāk tekstā – Līgums.

1. **LĪGUMA PRIEKŠMETS UN VISPĀRĪGIE NOTEIKUMI**
	1. Ar Līguma noslēgšanu Īpašnieks piešķir Apbūves tiesīgajam par samaksu lietu tiesību – būvēt un lietot uz Īpašniekam piederoša zemes gabala multifunkcionālo laukumu šīs tiesības spēkā esamības laikā.
	2. Īpašnieks piešķir Apbūves tiesīgajam apbūves tiesības uz zemes vienības daļu – Balvu novadā, Balvu pilsētā, Sporta ielā 8, kadastra numurs
	Nr.3801 004 0175, ar kadastra apzīmējumu 3801 004 0175 8001, 1398 m² platībā (turpmāk tekstā – Laukums), kuras atrašanās vieta atbilstoši mērogam, iezīmēta Līgumam pievienotajā izkopējumā no zemes vienības situācijas plāna, kas ir šī Līguma neatņemama sastāvdaļa (1.pielikums).
	3. Laukums tiek nodots Apbūves tiesīgajam multifunkcionāla laukuma izveidošanai.
	4. Īpašnieka īpašuma tiesības uz nekustamo īpašumu, Balvu novadā, Balvu pilsētā, Sporta ielā 8 (kadastra numurs Nr.3801 004 0175), nostiprinātas 2011.gada 4.jūlijā Rēzeknes tiesas Zemesgrāmatu nodaļā Balvu pilsētas zemesgrāmatas nodalījumā Nr.1000 0049 2755.
	5. Īpašnieks apliecina, ka tam ir tiesības noslēgt Līgumu ar tajā minētajiem nosacījumiem.
	6. No apbūves tiesības izrietošā lietu tiesība ir nodibināta un spēkā tikai pēc apbūves tiesības ierakstīšanas zemesgrāmata.
	7. Pēc apbūves tiesības ierakstīšanas zemesgrāmatā Apbūves tiesīgais ir tiesīgs veikt multifunkcionāla laukuma izveidošanu, saskaņā ar izstrādāto paskaidrojuma rakstu.
	8. Laukuma faktiskais stāvoklis Apbūves tiesīgajam ir zināms un robežas ir ierādītas dabā.
2. **MAKSA PAR APBŪVES TIESĪBU**
	1. Apbūves tiesīgais maksā Īpašniekam apbūves tiesības maksu EUR 28,00 (divdesmit astoņi *euro, 00 centi*) gadā.
	2. Papildus Līguma 2.1.apakšpunktā noteiktajai apbūves tiesības maksai Apbūves tiesīgais maksā pievienotās vērtības nodokli, nekustamā īpašuma nodokli un citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Laukumu, saskaņā ar Īpašnieka izsniegto maksāšanas paziņojumu - rēķinu.
	3. Īpašniekam ir tiesības, nosūtot Apbūves tiesīgajam rakstisku paziņojumu, bez papildus rakstiskas vienošanās vienpusēji mainīt maksas apmēru, ja normatīvie akti paredz citu maksas apmēru vai aprēķināšanas kārtību.
3. **NORĒĶINU KĀRTĪBA**
	1. Līguma 2.1.apakšpunktā noteikto apbūves tiesības maksu Apbūves tiesīgais maksā Īpašniekam reizi gadā, apmaksājot Īpašnieka iesniegto maksāšanas paziņojumu 30 (trīsdesmit) dienu laikā pēc maksāšanas paziņojuma saņemšanas.
	2. Par nokavētiem maksājumiem Apbūves tiesīgais maksā līgumsodu 0,1% no kavētās maksājuma summas par katru kavējuma dienu, bet ne vairāk kā 10% no nenomaksātās summas.
4. **PUŠU TIESĪBAS UN PIENĀKUMI**
	1. Īpašnieks apņemas netraucēt Apbūves tiesīgajam lietot Laukumu un nodrošināt Apbūves tiesīgajam un tā klientiem brīvu pieejuLaukumam.
	2. Īpašniekam ir tiesības:
		1. kontrolēt, vai Laukums tiek izmantots atbilstoši Līguma noteikumiem, un šajā nolūkā Apbūves tiesīgā klātbūtnē apsekot Laukumu dabā;
		2. prasīt Apbūves tiesīgajam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
		3. vienpusēji lauzt Līgumu pirms termiņa, ja Apbūves tiesīgā vainas dēļ netiek ievēroti normatīvie akti vai Līguma noteikumi;
	3. Apbūves tiesīgais apņemas:
		1. ievērot īpašumam noteiktos lietošanas tiesību aprobežojumus, ko izraisa tam noteiktie apgrūtinājumi un servitūti;
		2. noteiktajā termiņā un apmērā maksāt Līguma 2.1.apakšpunktā noteikto maksu;
		3. izmantot Laukumu tikai šajā Līgumā noteiktajam mērķim, ievērojot ārējo normatīvo aktu prasības;
		4. ar savu darbību neaizskart citu zemes īpašnieku vai tiesisko valdītāju un citu personu likumīgās intereses;
		5. nodrošināt Laukuma uzkopšanu (atkritumu savākšanu, sniega tīrīšanu, zāles pļaušanu u.tml.).
		6. par saviem līdzekļiem veikt Laukuma apbūvi, saskaņojot to normatīvajos aktos noteiktajā kārtībā;
		7. pēc šī Līguma darbības termiņa beigām nodot Laukumu Īpašniekam ne vēlāk kā 20 (divdesmit) darba dienu laikā;
		8. Līguma darbības laikā bez Īpašnieka rakstiskas piekrišanas nenodot apbūves tiesību trešajām personām;
	4. Apbūves tiesīgajam nav tiesības apbūves tiesību atsavināt, kā arī apgrūtināt ar lietu tiesībām.
5. **LĪGUMA DARBĪBAS UN APBŪVES TIESĪBAS TERMIŅŠ**
	1. Līgums stājas spēkā dienā, kad to ir parakstījusi pēdējā no Pusēm.
	2. Puses vienojas, ka Līguma un apbūves tiesības termiņš ir 10 (desmit) gadi.
	3. Puses vienojas, ka Īpašnieks izskatīs jautājumu par Līguma 5.2.apakšpunktā minētā termiņa pagarināšanu, ja Apbūves tiesīgais būs iesniedzis attiecīgu Līguma grozījumu projektu ne vēlāk kā 3 (trīs) mēnešus pirms apbūves tiesības termiņa beigām.
	4. Īpašnieks var vienpusēji atkāpties no Līguma, iepriekš brīdinot Apbūves tiesīgo rakstveidā, ja:
		1. Apbūves tiesīgais nepamatoti kavē maksas par apbūves tiesību maksājumu ilgāk nekā divus mēnešus;
		2. Apbūves tiesīgais lieto Laukumu citam mērķim.
	5. Apbūves tiesība zaudē spēku, beidzoties zemesgrāmatā reģistrētās apbūves tiesības termiņam.
6. **STRĪDU IZSKATĪŠANAS KĀRTĪBA**
	1. Visi strīdi un domstarpības, kas izriet no šī Līguma un nav atrisināti pārrunu ceļā, tiek izšķirti Latvijas Republikas tiesā saskaņā ar spēkā esošiem normatīvajiem aktiem.
7. **NEPĀRVARAMA VARA**
	1. Puses tiek atbrīvotas no atbildības par pilnīgu vai daļēju Līguma saistību neizpildi, ja saistību izpilde nav iespējama nepārvaramas varas iestāšanās rezultātā.
	2. Par Līguma 6.1.apakšpunktā minēto nepārvaramu varu, kuru Puses nevarēja iepriekš ne paredzēt, ne novērst, nepārprotami tiks atzīti – stihiskas nelaimes, dabas katastrofas, epidēmijas, kara darbība, streiki, iekšējie valsts nemieri, blokādes.
	3. Gadījumā, ja Pusei nav iespējams pienācīgi izpildīt Līguma saistības sakarā ar nepārvaramas varas iestāšanos, tai nekavējoties, bet ne vēlāk kā 1 (viena) mēneša laikā pēc šādu apstākļu iestāšanās, rakstiski jāpaziņo par to otrai Pusei un jāiesniedz dokuments, kas apliecinātu nepārvaramas varas iestāšanās faktu. Puse, kura neievēro šo noteikumu, zaudē tiesības atsaukties uz nepārvaramu varu kā līgumsaistību neizpildes vai nepienācīgas izpildes pamatu.
8. **CITI NOTEIKUMI**
	1. Katra puse ir materiāli atbildīga otrai pusei par Līguma saistību neizpildi vai nepienācīgu izpildi, kā arī par otrai pusei radītiem zaudējumiem saskaņā ar Latvijas Republikas normatīvajiem aktiem.
	2. Visi paziņojumi, brīdinājumi un maksāšanas paziņojumi - rēķini, kas minēti Līgumā, ir uzskatāmi par izdarītiem un/vai iesniegtiem, ja tie ir nosūtīti ierakstītā vēstulē vai tie nosūtīti uz norādīto oficiālo e-pasta adresi.
	3. Visi pielikumi un grozījumi ir spēkā, ja tie ir noformēti rakstiski un tos parakstījušas abas Puses. Šādi Līguma grozījumi ar to parakstīšanas brīdi kļūst par šī Līguma neatņemamu sastāvdaļu.
	4. Ar Līguma parakstīšanas brīdi visas iepriekšējās vienošanās attiecībā uz šo Līgumu un tā noteikumiem, neatkarīgi no tā, vai tās izdarītas mutiski vai rakstiski, zaudē savu juridisko spēku.
	5. Līgums ir saistošs Pusēm un to tiesību un saistību pārņēmējiem.
	6. Vienlaicīgi ar Līguma parakstīšanu Puses paraksta nostiprinājuma lūgumu Rēzeknes tiesas zemesgrāmatu nodaļai par apbūves tiesības reģistrāciju zemesgrāmatā.
	7. Puses vienojas, ka bez speciāla pilnvarojuma par šī darījuma korroborāciju zemesgrāmatā gādās Īpašnieks.
	8. Izdevumus, kas saistīti ar Apbūves tiesības nostiprināšanu zemesgrāmatā, sedz Īpašnieks.
	9. Puses vienojas un Apbūves tiesīgais pilnvaro, ka pēc Līguma darbības termiņa beigšanās vai Līguma pirmstermiņa laušanas gadījumā Īpašniekam ir tiesības vienpersoniski lūgt zemesgrāmatai dzēst ierakstu par nostiprināto apbūves tiesību.
	10. Līguma neatņemama sastāvdaļa ir grafiskais pielikums “Zemes vienības daļas robežu plāns”.
	11. Līgums sagatavots un parakstīts trīs (3) eksemplāros, no kuriem viens eksemplārs atrodas pie Īpašnieka, viens – pie Apbūves tiesīgā, viens – iesniegšanai zemesgrāmatā.
9. **PUŠU REKVIZĪTI:**

|  |  |
| --- | --- |
| **Īpašnieks****Balvu novada pašvaldība**Reģ.Nr.90009115622Bērzpils iela 1A, Balvi, Balvu novads  A/S „Citadele banka”  Konts LV05PARX0012592970001  Kods PARXLV2X e-pasts: dome@balvi.lv tālr.: 64522453 | **Apbūves tiesīgais:****Biedrība „Austrumvilki”,** Reģ.Nr.50008122761, juridiskā adrese Partizānu iela 47, Balvi, Balvu nov.,e-pasts: tālr.: A.Berns |

Domes priekšsēdētājs A.Pušpurs